Kombineer die rustigheid van 'n bootvaart op Europa se grootste rivier vanaf Amsterdam tot in Basel met die blommeprag van die wêreldbekende Keukenhof
Opsie A: Rynvaart Alleen 29 April - 12 Mei
(R43 250 plus *verpligte uitgawes van ongeveer R6 950)
Opsie B: Rynvaart en Switserland 29 April – 21 Mei
(R64 820 plus *verpligte uitgawes van ongeveer R7 760)
Opsie C: Switserland Alleen 10 - 21 Mei
(R33 580 plus *verpligte uitgawes van ongeveer R6 880)
Die belangstelling in ons jaarlikse Rynvaart is so groot dat ons in 2020 'n spesiale bootvaart aanbied. Dit is ter wille van diegene wat nie die Passiespel in Oberammergau wil bywoon nie, maar steeds die gewilde Rynvaart wil meemaak.
Die Rynvaart wat aanstaande jaar in kombinasie met die Passiespel aangebied word, is reeds vol.
Die Rynvaart is Christine van Wyk-Toere se vlagskiptoer sedert dit meer as 40 jaar gelede vir die eerste keer aangebied is. Sedertdien het duisende Suid-Afrikaners hierdie vaart al meegemaak – sommige reeds verskeie kere.
Die spesiale Rynvaart in 2020 duur van 29 April tot 12 Mei. Diegene wat die toer na Switserland wil verleng, bly tot 21 Mei in Europa. Daar is ook 'n opsie om nét Switserland van 10 tot 21 Mei te besoek.
Die Rynvaart begin in Amsterdam en eindig in Basel. Dit is 'n rustige toer en bied 'n kombinasie van natuurskoon, indrukwekkende ou stede en idilliese klein dorpies, sommige waarvan uit die Romeinse tyd dateer. Drie etes per dag op die boot is by die toerprys ingesluit!
Behalwe verskeie hoogtepunte, soos die besoek aan Keukenhof – die wêreld se grootste blomtuin – is daar gedurende die toer genoeg vrye tyd om plekke op die roete self te verken.
Besoeke aan Volendam, Keulen (Köln) met sy indrukwekkende katedraal, die pragtige Rüdesheim, Speyer, Strasbourg en die Swartwoud is by die toerprys ingesluit.
In Switserland gaan die groep tuis in die Bernese Hoogland. Die hotel bied 'n ongelooflike uitsig oor die Thun-meer en op Switserland se drie bergreuse: die Jungfrau, die Mönch en die Eiger. Vanaf ons hotel onderneem die groep opsionele dagtoere na van Switserland se mooiste dele, soos Zermatt aan die voet van die internasionaal bekende Matterhorn.
Ons vertrou dat Ryntoer 2020 weer 'n treffer sal wees!